Antrodia citrina

Na lenga: Antrodia citrina 

 Descrission 
Fonz anuaj, ressupinà, a formo dle plache vzin-e tra 'd lor ch'a mzuro 10-20 cm ëd lunghëssa; as dëstaco facil dal sotstrat sot forma 'd na pelìcola; ij bòrd a son definì e biancastr, pi scur quand a son sech. Soens as prolongo an cordon rizomòrfich ëd color giaun brilant ch'a peulo avej un diàmetr ëd 4-5 mm. La surfassa poroida a l'ha un color crem o giaunastr ciair ant ij fonz giovo, chërsend a dventa giaun, giaun limon, peui da bianch spòrch a maron ocra ant ij fonz vej. La carn a l'é sutila, biancastra e a mzura 2 mm; ij tuboj a son bianch crema o giaun ciair. A l'ha gnun odor.

 Ambient 
A chërs an dzora a bòsch ëd Pinus pinea.

 Comestibilità 

As peul nen mangesse.

 Arferiment bibliogràfich për chi a veul fé dj'arserche pì ancreuse 
Antrodia citrina Bernicchia & Ryvarden sp. nov.

Category:Lenghe (micologìa)
Categorìa:Antrodia
Categorìa:Figure da buté